A Kollégiumok Igazgatójának 8/2023. sz. határozata a Semmelweis Egyetem Kollégiumok Igazgatósága alá tartozó szervezeti egységekben használt közösségi automata mosó és szárító gépek használati díjának változásáról

Az energiaárak tavaly őszi jelentős emelkedése, a gépek javításának meredeken emelkedő költsége szükségessé teszi, hogy a Kollégiumokban használt automata mosó és szárító gépek használati díját 2023. július 01-től megemeljük.

Figyelembe véve a közösségi/önkiszolgáló mosodák 2.000-2.600,-Ft/mosás, illetve 2.660-3.000,-Ft/szárítás árait, ugyanakkor tekintettel a kollégisták anyagi helyzetének alakulására, 2023. július 01-től valamennyi közösségi automata mosó és szárítógép esetében egy mosás, illetve szárítás díját 400,-Ft-ban állapítom meg.

A gépek átállításáról a jelzett időpontig az ügyintézőknek kell intézkedni.

Budapest, 2023. május 16.

Dr. Godó Ferenc

igazgató

sk